HANA แวลู่แน่น-บวก 3% โบรกเชียร์ซื้อเป้า 102 บาท จับตากำไรปี 64 โตเด่น 21%
HANA แวลู่แน่น-บวก 3% โบรกเชียร์ซื้อเป้า 102 บาท จับตากำไรปี 64 โตเด่น 21% โดย ณ เวลา 10:42 น. อยู่ที่ 84.50 บาท บวก 2.50 บาท
HANA แวลู่แน่น-บวก 3% โบรกเชียร์ซื้อเป้า 102 บาท จับตากำไรปี 64 โตเด่น 21% โดย ณ เวลา 10:42 น. อยู่ที่ 84.50 บาท บวก 2.50 บาท
10 ม.ค. 2565

ผู้สื่อข่าวรายงานว่า วันนี้(10ม.ค.65)ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA ณ เวลา 10:42 น. อยู่ที่ 84.50 บาท บวก 2.50 บาท หรือ 3.05% สูงสุดที่ 84.75 บาท ต่ำสุดที่ 82.75 บาท ด้วยมูลค่าซื้อขาย 470.03 ล้านบาท

ทั้งนี้นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า หุ้นกลุ่มอิเล็กทรอนิกส์ปรับตัวลง รับแรงเทขายทำกำไรตาม Sentiment ตลาดหุ้นสหรัฐฯ ที่มีการทำ Sector Rotation จากหุ้นกลุ่ม Growth ไปสู่กลุ่ม Value ต่อเนื่อง แต่ในเชิงปัจจัยพื้นฐานการปรับตัวลงมารอบนี้เป็นโอกาสในการเข้าซื้อ โดยแนะนำ “ซื้อ” KCE ให้ราคาเป้าหมายที่ 108 บาท
บล.เมย์แบงก์ (ประเทศไทย) ระบุในบทวิเคราะห์ (16 ธ.ค.2564) ประเมินเป้าหมายเชิงกลยุทธ์ HANA ที่ 102 บาท คาดแนวโน้มกำไรไตรมาส 4/2564 จะกลับมาขยายตัว 5-10% เมื่อเทียบจากไตรมาสก่อน จาก 1) คำสั่งซื้อยังอยู่ในระดับสูงทั้งกลุ่ม Auto, Mobile และยาวไปจนถึงครึ่งแรกปี 2565, 2) ปัญหาขาดแคลนชิปไม่รุนแรงขึ้น และ 3) การกลับมาดำเนินงานได้เต็มที่ในทุกหน่วยผลิต หนุนกำไรปี 2564 เพิ่มขึ้น 21% เมื่อเทียบจากปีก่อน และในปี 2565  เติบโต 19% เมื่อเทียบจากปีก่อน